text: KIF/Vejen leverede sensation
  21 marts 2010 kl. 12.01
  KIF Vejen leverede en mindre håndboldsensation, da holdet sendte russiske Zvezda Zvenigorod ud af kvindernes Cup Winners' Cup.
  Sydjyderne rejste til Rusland med en spinkel etmålssejr i ryggen fra den første kamp, men det var rigeligt til at slå hjemmeholdet, der trænes af Ruslands landstræner Evgenij Trefilov. 
  KIF Vejen vandt kampen 28-26, og Maura Visser og Louise Svalastog blev topscorere med hver seks mål. 
  Hvem danskerne møder i næste runde, afgøres ved lodtrækning tirsdag./ritzau/
  